## La Comunitat Valenciana registra per tercer mes consecutiu les millors dades de turisme internacional

*** Al març la Comunitat Valenciana ha incrementat un 25 % interanual l’arribada de turistes estrangers i un 30 % el gasto turístic, segons les enquestes publicades per l’INE**

La Comunitat Valenciana ha rebut durant el mes de març passat un total de 826.970 turistes estrangers, xifra que representa un increment interanual del 25,2 %. A més, el gasto turístic es xifra el mes de març en un total de 1.030 milions d’euros, un 30,1 % més que el registrat en el mateix mes de 2023.

Així ho mostren les enquestes publicades este divendres per l’INE referents als moviments turístics en frontera (Frontur) i l’enquesta de gasto turístic (Egatur).

L’enquesta Egatur mostra, a més, que el mes de març passat el gasto mitjà per turista ascendix a 1.246 euros, i s’incrementa un 3,9 % interanual, i el gasto mitjà diari se situa en 131 euros, un 1,7 % superior al registrat el març de 2023.

**Resultats primer trimestre 2024**

Quant a les dades acumulades en el primer trimestre, l’enquesta Frontur mostra que la Comunitat Valenciana va rebre un total de 2.030.158 turistes estrangers, un 25,1 % més que en el mateix període de 2023, per damunt de la mitjana nacional (17,7 %).

Pel que fa al gasto realitzat pels turistes estrangers que van visitar la Comunitat Valenciana durant els tres primers mesos de 2024, cal destacar que va aconseguir 2.588 milions d’euros, xifra que suposa un augment del 33,1 % respecte al mateix període de 2023.

Fecha: 03/05/2024